РЕШЕНИЕ НА КОМИСИЯТА
от 5 август 2009 година
за изменение на приложение I към Решение 2004/233/ЕO по отношение на вписванията в списъка на лабораториите в Германия, на които е разрешено да контролират ефикасността на ваксините против бяс при някои месоядни домашни животни
(нотифицирано под номер C(2009) 6105)
(текст от значение за ЕИП)
(2009/601/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефективността на ваксините против бяс (1), и по-специално член 3 от него,
като има предвид, че:
(1)
С Решение 2000/258/ЕО се определя лабораторията на Agence française de sécurité sanitaire de Nancy (лаборатория AFSSA, Нанси), Франция, като специалният институт, отговарящ за установяването на критериите, необходими за стандартизиране на серологичните тестове за наблюдение на ефективността на ваксини срещу бяс.
(2)
В посоченото решение се предвижда също така лабораторията AFSSA в Нанси да изпрати на Комисията списък на лаборатории в Общността, на които да бъде разрешено да осъществяват въпросните серологични тестове. Съобразно това лаборатория AFSSA, Нанси, изпълнява установената процедура за проверка на опитността, за да оцени лабораториите преди да им бъде разрешено да извършват серологичните тестове.
(3)
С Решение 2004/233/ЕО на Комисията от 4 март 2004 г. относно разрешаването на определени лаборатории да контролират ефикасността на ваксинирането против бяс при някои месоядни домашни животни (2) се установява списък на упълномощените лаборатории в държавите-членки въз основа на резултатите от проверките на опитността, съобщени от лабораторията AFSSA, Нанси.
(4)
Германия отправи искане за заличаването на една лаборатория от списъка на упълномощените лаборатории, посочен в приложение I към Решение 2004/233/ЕO, по отношение на вписванията в списъка за същата страна-членка.
(5)
Поради това приложение I към Решение 2004/233/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Вписване 3 в приложение I към Решение 2004/233/ЕО се заличава.
Член 2
Адресати на настоящото решение са държавите-членки.
Съставено в Брюксел на 5 август 2009 година.